Sohn deltok ved VM i boccia 2010 (CPISRA Boccia World Championships), som ble arrangert i Lisboa i Portugal. Individuelt kom han på 16.-plass, etter at han tapte åttendedelsfinalen 0-5 for spanske Manuel Ángel Martín Perez. I lagkonkurransen fikk Sør-Korea gull, etter at de slo Thailand 8-1 i finalen. Senere på året deltok han ved Asian Para Games 2010, der han fikk bronse individuelt, etter seier 8-1 over malaysiske Lee Chee Hoong.